《少监三首》
唐代·贯休

器琢仙珪美有馀，席珍国宝比难如。衔花乳燕看调瑟，

衣锦佳人侍读书。荀氏门风龙变化，谢家庭树玉扶疏。

即期寰海隆平日，归佐吾皇侍玉除。

益友相随益自强，趋庭问礼日昭彰。袍新宫锦千人目，

马骏桃花一巷香。偏爱曾颜终必及，或如韩白亦无妨。

八龙三虎森如也，万古千秋瑞圣唐。

具体而微太少年，凤毛五色带非烟。倚天长剑看无敌，

绕树号猿已应弦。接士开襟清圣熟，分题得句落花前。

即应出将传家法，圣泽恩波浩浩然。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。